Na temelju članka 99. stavka 9. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12. - pročišćeni tekst, 94/13., 152/14., 7/17., 68/18., 98/19. i 64/20.), Pravilnika o pomoćnicima u nastavi i stručnim komunikacijskim posrednicima (NN 102/18., 59/19. i 22/20.), projekta PRILIKA ZA SVE 3 koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“, broj poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014.-2020.,

**OSNOVNA ŠKOLA „GRIGOR VITEZ“ SVETI IVAN ŽABNO,** Trg Karla Lukaša 7, Sveti Ivan Žabno raspisuje

**NATJEČAJ**

**za**

* **POMOĆNIKA/POMOĆNICU U NASTAVI** – 1 izvršitelj/ica na određeno nepuno radno vrijeme – 30 sati tjedno (s odabranom osobom sklopit će se ugovor o radu na određeno vrijeme do 30.06.2021.).

***Uvjeti:***

- najmanje završeno četverogodišnje srednjoškolsko obrazovanje

- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19. i 64/20.).

***Prednost:***

- dodatnu prednost imat će osobe s iskustvom u radu s učenicima s teškoćama u razvoju ili volontiranju.

Uz pisanu prijavu kandidati/kinje su dužni priložiti:

* životopis
* dokaz o stručnoj spremi (neovjerena preslika)
* domovnicu (neovjerena preslika)
* uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* ukoliko kandidat/kinja ima iskustvo u radu s učenicima s teškoćama u razvoju ili volontiranju – potvrdu koja to dokazuje.

Kandidat/kinja koji/a se poziva na pravo prednosti pri zapošljavanju prema posebnom zakonu, dužan/na je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva.

Kandidat/kinja koji/a se poziva na pravo prednosti pri zapošljavanju u skladu s člankom 102. stavcima 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.: 121/17.) uz prijavu na natječaj dužan/na je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Sukladno Pravilniku o pomoćnicima u nastavi i stručnim komunikacijskim posrednicima, pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora.

Rok za podnošenje pisanih prijava: 8 dana od dana objavljivanja na mrežnim stranicama i oglasnoj ploči Hrvatskog zavoda za zapošljavanje – Ispostava Križevci te mrežnim stranicama i oglasnoj ploči Škole.

Na natječaj se mogu javiti osobe oba spola.

Prijave s dokazima o ispunjavanju propisanih uvjeta dostaviti na adresu:

**Osnovna škola „Grigor Vitez“ Sveti Ivan Žabno, Trg Karla Lukaša 7, 48214 Sveti Ivan Žabno.**

Nepotpune i nepravodobne prijave neće se razmatrati.

O rezultatima natječaja kandidati/kinje će biti obaviješteni putem web stranice Škole.

Podnošenjem prijave na natječaj kandidati/kinje su izričito suglasni/e da Osnovna škola „Grigor Vitez“ Sveti Ivan Žabno može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na razgovor će se pozvati kandidati/kinje čije su prijave potpune i pravodobne.

U slučaju da se kandidat/kinja ne odazove pozivu na razgovor, smatrat će se da je odustao/la od prijave.

Pomoćnik/ica koji prvi put ulazi u sustav proći će program uvođenja u rad.

Natječaj je objavljen **26.11.2020.** na mrežnim stranicama i oglasnoj ploči Hrvatskog zavoda za zapošljavanje – Ispostava Križevci te na mrežnim stranicama i oglasnoj ploči Škole.

KLASA:112-01/20-01/66

URBROJ:2137-46-20-02

--------------------------------

Sveti Ivan Žabno, 26.11.2020.

 Ravnatelj

 Tomislav Hanžeković, prof.

 \_\_\_\_\_\_\_\_\_\_\_\_\_\_\_\_\_\_\_